open-index/open-wikipedia-markdown huggingface dataset:
Црква „Св. Атанасиј“ - Удово

**Свети Атанасиј** — главна селска црква во валандовското село Удово, Македонија.

## Местоположба

Црквата е сместена на влезот од селото, непосредно на левата страна од патот кој води од селото Јосифово.

## Историја

Камен-темелникот за изградба на црквата бил поставен и осветен на 19 април 1993 година, втор ден од христијанскиот празник Велигден, од страна на тогашниот поглавар на Македонската православна црква г.г. Гаврил. Храмот бил осветен во 2002 година од поглаварот на Повардарската епархија г. Тимотеј.

## Архитектура

Градбата на црквата е трикорабна и претставува крстокуполен храм, при што куполата има осумстран тамбур. Источниот ѕид на црквата завршува со полукружна апсида. Влезот на црквата има натстрешница, а над влезата врата има ниша со фреска на која е насликан Атанасиј Александриски.

Во дворот на црквата има спомен-чешма и помошен објект.

### Фрескоживопис

Внатрешноста на црквата е делумно фрескоживописана од страна на Златко Ристевски од Велес.

### Иконостас

Иконостасот е пренесен од црквата „Св. Димитриј” од селото Градец, а истиот е изработен од страна на зографот Исаија Џиков од Дебарско.

## Галерија


Податотека:Викиекспедиција Бојмија 231.jpg|Поглед на црквата
Податотека:Викиекспедиција Бојмија 233.jpg|Влезната врата од црквата
Податотека:Викиекспедиција Бојмија 234.jpg|Влезната врата со фреската на Атанасиј Александриски
Податотека:Викиекспедиција Бојмија 235.jpg|Фреската на Атанасиј Александриски
Податотека:Викиекспедиција Бојмија 232.jpg|Спомен-чешма во дворот на црквата
Податотека:Викиекспедиција до Бојмија 134.jpg|Куполата
Податотека:Викиекспедиција до Бојмија 273.jpg|Поглед на црквата
Податотека:Викиекспедиција до Бојмија 274.jpg|Куполата
Податотека:Викиекспедиција до Бојмија 278.jpg|Поглед на црквата


## Поврзано
* Удово
* Повардарска епархија
* Гевгелиско архијерејско намесништво
* Пиравска парохија

## Наводи

## Надворешни врски

Удово
Росоманска парохија

мини|300п|десно|Парохиската црква „Св. Троица“

**Росоманска парохија** — православна парохија на Македонската православна црква - Охридска архиепископија, дел од Кавадаречкото архијерејско намесништво на Повардарската епархија. Нејзиното седиште е во црквата „Св. Троица“ во кавадаречкото село Росоман. Старешина на парохијата е отец Горан Панзов (сос. 2016).

Парохијата ги опфаќа селата Росоман, Сирково, Камен Дол, Трстеник, Дебриште, Раец, Фариш, Манастирец, Рибарци и Мрзен Ораовец. 

## Цркви

Ова е список на црквите во парохијата. Можно е списокот да е нецелосен.

## Поврзано
* Кавадаречко архијерејско намесништво

## Наводи

## Надворешни врски


Категорија:Кавадаречко архијерејско намесништво
Категорија:Парохии на МПЦ
Црква „Св. Ѓорѓи“ - Сирково (стара црква)

**Свети Ѓорѓи** — една од двете селски цркви со истото име во тиквешкото село Сирково, Македонија.

## Местоположба

Црквата се наоѓа на еден рид јужно од селото Сирково.

## Историја

Црквата е изградена во 1938 година и се наоѓа на педесетина метри од новоизградената црква која го носи истото име. Црквата била осветена, но нема податоци кога било извршено осветувањето.

Во 2006 година, црквата била препокриена со нови ќерамиди.

## Архитектура

Црквата имала камбанаријата, која подоцна била срушена од страна на еден од мештаните, кој подоцна загинал од гром. Според состојба од 2023 година, црквата има нова камбанарија.

### Фрескоживопис

Храмот не поседува фрескоживопис.

## Галерија


Податотека:Црква „Св. Ѓорѓи“ - Сирково (стара) 2.jpg|Поглед на црквата
Податотека:Црква „Св. Ѓорѓи“ - Сирково (стара) 3.jpg|Влезот
Податотека:Црква „Св. Ѓорѓи“ - Сирково (стара) 4.jpg|Камбанаријата
Податотека:Црква „Св. Ѓорѓи“ - Сирково (стара) 5.jpg|Апсидата


## Поврзано
* Кавадаречко архијерејско намесништво
* Росоманска парохија
* Сирково

## Наводи

## Надворешни врски

Сирково
Црква „Св. Ѓорѓи“ - Сирково (нова црква)

**Свети Ѓорѓи** — една од двете селски цркви со истото име во тиквешкото село Сирково, Македонија.

## Местоположба

Црквата се наоѓа на еден рид јужно од селото Сирково.

## Историја

Црквата е изградена во 1990-тите години и се наоѓа на педесетина метри од старата црква која го носи истото име. Црквата била осветена на 11 ноември 2007 година од страна на митрополитот Повардарски г. Агатангел.

## Архитектура
### Фрескоживопис

Храмот не поседува фрескоживопис.

## Галерија


Податотека:Гробишта во Сирково.jpg|Селските гробишта
Податотека:Црква „Св. Ѓорѓи“ - Сирково (нова) 2.jpg|Поглед на црквата
Податотека:Црква „Св. Ѓорѓи“ - Сирково (нова) 3.jpg|Поглед на црквата
Податотека:Црква „Св. Ѓорѓи“ - Сирково (нова) 4.jpg|Влезот
Податотека:Црква „Св. Ѓорѓи“ - Сирково (нова) 5.jpg|Камбанаријата
Податотека:Црква „Св. Ѓорѓи“ - Сирково (нова) 6.jpg|Апсидата
Податотека:Црква „Св. Ѓорѓи“ - Сирково (нова) 7.jpg|Воздушен поглед
Податотека:Црква „Св. Ѓорѓи“ - Сирково 2.jpg|Чешма во дворот
Податотека:Црква „Св. Ѓорѓи“ - Сирково 3.jpg|Помошен објект


## Поврзано
* Кавадаречко архијерејско намесништво
* Росоманска парохија
* Сирково

## Наводи

## Надворешни врски

Сирково
Категорија:Македонската архитектура во 1990 година
Подлешко Езеро

**Подлешко Езеро** — вештачко езеро во близина на селото Подлес. Сместено е на околу 14 км од населбата Градско, на падините на планината Клепа, и до него се стига по асфалтен пат. Изградено е од страна на некогашниот агрокомбинат „Лозар“, со цел наводнување на многубројните површини со овошки и жито во околината на Градско.

## Туризам

Во мај 2015 година било најавено потпишувањето на договор на Општина Градско со Бирото за регионален развој и Министерството за локална самоуправа за спроведување на проект со средства во висина од 1,8 милиони денари за опремување на Подлешкото Езеро, со што истото би прераснало во рекреативен туристички центар. Со средствата за проектот била предвидена изградба на видиковци, рекреативни патеки, поставување на клупи и целосно уредување на околината. Во ноември 2015 година било објавено дека проектот е успешно завршен.

## Галерија


Податотека:ЕкспедицијаГрадско12.jpg|Браната на езерото
Податотека:ЕкспедицијаГрадско36.jpg|Поглед на езерото од истоименото село
Податотека:ЕкспедицијаГрадско39.jpg|Мостот со браната на езерото
Податотека:ЕкспедицијаГрадско40.jpg|Видиковец покрај езерото
Податотека:ЕкспедицијаГрадско41.jpg|Околината околу езерото
Податотека:ЕкспедицијаГрадско42.jpg|Околината околу езерото


## Поврзано

* Подлес

## Наводи

## Надворешни врски

Категорија:Подлес
Категорија:Вештачки езера во Македонија
Димонци

**Димонци** може да се однесува на:
* Димонци, село во Општина Кратово, Македонија
* Димонци, село во Општина Кукуш, Грција
Дванаесетаголник

**Дванаесетаголник** – многуаголник со дванаесет темиња и дванаесет страни.

## Правилен дванаесетаголник
Правилниот дванаесетаголник е дванаесетаголник кај кого сите страни се со еднакви должини и сите внатрешни агли се еднакви.

Внатрешните агли на правилен дванаесетаголник имаат по 150° (степени), а збирот на сите внатрешни агли на кој било дванаесетаголник изнесува 1800°.

Ако основната страна на правилниот дванаесетаголник е со должина a\,\!, неговата површина ќе биде дадена со формулата:
P = \frac{3}{2}a^2 \mathop{\mathrm{ctg}}\, \frac{\pi}{12} = 3a^2 \left(2+\sqrt{3} \right) \approx 11{,}1962 a^2

Ако R - е полупречник на опишаната кружница, а 
r - полупречник на впишаната кружница, тогаш важи:

R = \frac{a}{2} \left(\sqrt{2}+\sqrt{6}\right), и 
r = \frac{a}{2} \left(2+\sqrt{3}\right).

Периметарот на дванаесетаголник чија страна е со должина  a\,\! е еднаков на 12a\,\!.

### Конструкција
Правилен дванаесетаголник може да се конструира со помош на линијар и шестар. Следнава анимација ја илустрира чекор по чекор  конструкцијата на правилен дванаесетаголник.
мини|300п|центар|Анимиран приказ на конструкција на дванаесетаголник со помош на шестар и линијар

## Каде може да се види дванаесетаголник
Постојат повеќе примери на монети кои имаат облик на дванаесетаголник:
*Австралиска монета од 50 центи
*Монета од 50 центи која се користи на Соломонските Острови, Тонга и Фиџи.
*Монета од 25 куни во Хрватска


Слика:Tile 3bb.svg|Пример на покривање на рамнината со дванаесетаголници и триаголници
Слика:Tile 46b.svg| Пример на покривање на рамнината со дванаесетаголници, шестаголници и квадрати
Слика:Dem3343tbc.png| Пример на покривање на рамнината со дванаесетаголници, квадрати и триаголници


## Поврзано
* Многуаголник
* Правилен многуаголник

## Надворешни врски

* Дванаесетаголник на Mathworld
* Дефиниција и особини на дванаесетаголник со интерактивна анимација
* Конструкција на дванаесетаголник  и сложувалка
* Анимирана трансформација на дванаесетаголник 

Категорија:Многуаголници по број на страни
Категорија:Зборови што ги нема во ТРМЈ
Гас за смеење (филм од 1914)

безрамка|десно
**Гас за смеење** (англиски: *Laughing Gas*, *Laffing Gas*) - американски филм од 1914 година, во режија на Чарли Чаплин, кој е автор и на сценариото и ја игра главната улога. 
## Содржина
Во оваа кратка комедија, Чарли Чаплин е чирак во една забна ординација, каде постојано прави разни незгоди со пациентите кои го чекаат заболекарот. Кога еден пациент не може да престане да се смее поради анестезијата, чиракот го онесвестува удирајќи го со чекан по главата. Потоа, заболекарот го испраќа да донесе лек од аптеката, но таму, чиракот се тепа со еден човек и ѝ го уништува фустанот на сопругата на заболекарот. Поради тоа, таа го повикува заболекарот итно да се врати дома, а за време на неговото отсуство, чиракот прима една убава девојка во ординацијата, каде се обидува да ја бакне, а потоа на друг пациент му ваѓа погрешен заб. Во ординацијата доаѓа човекот со кого чиракот се тепаше пред аптеката и тогаш настанува вистинска мешаница. 

## Надворешни врски
Laughing Gas 1914 - Charlie Chaplin - YouTube

## Наводи

Категорија:Американски филмови
Категорија:Филмови од 1914 година 
Категорија:Црно-бели филмови 
Категорија:Неми филмови 
Категорија:Филмови на Чарли Чаплин 
Категорија:Филмови со Чарли Чаплин 
Категорија:Филмски комедии
Полиција (филм од 1916)

**Полиција** (англиски: *Police*) - американски филм од 1916 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс (*Edna Purviance*) и Весли Раглс (*Wesley Ruggles*). 
## Содржина
мини|Постер за филмот „Полиција“
Затвореникот 999 (го игра Чаплин) само што е ослободен од затворот и веднаш е измамен од еден лажен свештеник. Одејќи по улицата, тој среќава пијан човек и паѓа во искушение да му го украде часовникот, а потоа неуспешно се труди да најде место за преспивање. Меѓутоа, тој е пресретнат од друг криминалец (го игра Раглс), кој го убедува да ограбат една куќа. Двајцата влегуваат внатре и започнуваат да ги крадат предметите, но фатени се на дело од девојката што живее во куќата. Кога криминалецот сака да се качи на горниот кат од куќата, девојката го спречува и затвореникот 999 започнува тепачка со криминалецот, бранејќи ја девојката. Во меѓувреме пристигнуваат полицајците, криминалецот успева да побегне низ прозорецот, а девојката го претставува затвореникот 999 како свој сопруг. На крајот, тој добива од девојката една монета, како награда.
мини|Постер за филмот „Полиција“

## Надворешни врски
Police (1916) - Charlie Chaplin (HD) - YouTube

## Наводи

Категорија:Американски филмови
Категорија:Филмови од 1916 година 
Категорија:Црно-бели филмови 
Категорија:Неми филмови 
Категорија:Филмови на Чарли Чаплин 
Категорија:Филмови со Чарли Чаплин 
Категорија:Филмови со Џон Ранд
Категорија:Филмови со Една Пурвианс
Категорија:Филмски комедии
Никола Јанкуловски

**Никола Јанкуловски** (, ) – универзитетски професор, абдоминален хирург, ректор на Универзитетот „Св. Кирил и Методиј“ од 2016 до 2023 година, декан на Медицинскиот факултет – Скопје од 2009 до 2016 година.

## Животопис
Јанкуловски основно и средно образование завршил во Скопје. На Медицинскиот факултет – Скопје се запишал во учебната 1976/1977 година, и студиите ги завршил со просечна оценка 9,30.
По завршувањето на студиите и задолжителниот лекарски стаж добил стипендија од Министерството за наука на Р Македонија да работи на Клиниките за хируршки болести, а од 1.5.1985 година се вработил на Клиниката за дигестивна хирургија. Во 1988 година бил избран за помлад асистент по предметот хирургија, а во 1990 година го положил специјалистичкиот испит по општа хирургија.

Д-р Јанкуловски објавил бројни научни и стручни трудови во домашни и меѓународни списанија. Исто така имал повеќе стручни престои во меѓународни клинички центри.
Од 1999 до 2002 година бил хонорарен професор по предметот хирургија во државното средно медицинско училиште „Д-р Панче Караѓозов“.
Во декември 2002 година, д-р Никола Јанкуловски ја одбранил докторската дисертација под наслов „Процена на
имунокомпетенцијата кај билијарната опструкција и улогата на билијарната дренажа врз прогнозата на болеста“.
Во април 2004 година избран е за доцент по предметот хирургија на Медицинскиот факултет – Скопје. 
Од септември 2007 година до 1 април 2009 година ја извршува функцијата директор на ЈЗУ Универзитетска клиника за дигестивна хирургија.
Од 1 април 2009 година е назначен за в.д. декан на Медицинскиот факултет – Скопје, а во септември истата година е избран за декан за мандатниот период 2009-2013 година. Во јануари 2013 година, д-р Јанкуловски е реизбран за декан во мандатниот период 2013-2017 година.

## Награди
*„Св. Климент Охридски“ од областа на здравството во 2013 година
*„11 Октомври“ во 2015 година 

## Наводи

Категорија:Македонски лекари
Категорија:Македонски хирурзи
Категорија:Југословенски лекари
Категорија:Македонски универзитетски професори
Категорија:Професори на Медицинскиот факултет - Скопје
Категорија:Ректори на УКИМ
Категорија:Апсолвенти на Медицинскиот факултет - Скопје
Категорија:Добитници на наградата „Св. Климент Охридски“
Категорија:Добитници на наградата „11 Октомври“
Црква „Св. Павле“ - Гиновци

**Св. Павле** — главна селска црква во селото Гиновци. Се наоѓа надвор од селото, сместена над рекреативниот центар „Парк“ во селото, поради што е посетувана секојдневно од гостите.

Пристапот до црквата е целосно уреден, како и самата нејзина околина.

## Галерија

;Надворешност

Податотека:Sv. Apostol Pavle Ginovci 02.JPG|Страничен дел на црквата
Податотека:Sv. Apostol Pavle Ginovci 015.JPG|Поглед на црквата
Податотека:Sv. Apostol Pavle Ginovci 014.JPG|Поглед на црквата
Податотека:Sv. Apostol Pavle Ginovci 01.JPG|Поглед на црквата


;Внатрешност

Податотека:Sv. Apostol Pavle Ginovci 010.JPG|Иконостасот во црквата
Податотека:Sv. Apostol Pavle Ginovci 03.JPG|Фреска на Света Злата Мегленска во црквата
Податотека:Sv. Apostol Pavle Ginovci 08.JPG|Фреска на Свети Ѓорѓи Кратовски во црквата
Податотека:Sv. Apostol Pavle Ginovci 05.JPG|Олтарниот дел на црквата


## Поврзано

* Кривопаланечко архијерејско намесништво
* Гиновци

## Надворешни врски

Гиновци
Ендру Росос

**Ендру Росос** (домашно име: *Андреја /Дико/ Рошовски*) — канадско-македонски историчар, универзитетски професор и член на МАНУ, надвор од работниот состав.

## Живот

Роден е на 28 февруари 1941 година во селото В’мбел, Костурско во егејска Македонија, а поради Граѓанската војна во Грција, како дете бегалец во 1948 е префрлен во Чешка каде живее во детскиот дом во Соботин, каде што го завршува основното образование (1948-1954), а потоа учи во Техничката гимназија во Прага (1954-1957). Бидејќи татко му со двата сина и ќерката во 1951 година се преселуваат во Канада, во 1958 г. и тој им се приклучува и во Торонто ја дозавршува гимназијата. Ги завршува студиите по историја на Мичигенскиот државен универзитет во 1963, а магистрира и докторира на Универзитетот во Стенфорд во 1971 година. Се вработува на Катедрата по историја на Универзитетот во Торонто и тука ги поминува сите степени на универзитетското напредување од предавач до редовен професор (1967-1982) каде што сè уште предава современа историја на Русија и на Источна и Средна Европа и ги проучува руско-балканските врски и односи, чешката историја, балканските национализми и посебно македонското прашање и историјата на Македонија и на Македонците. Солидното владеење на македонскиот, англискиот, чешкиот, рускиот, грчкиот, бугарскиот, српско-хрватскиот и италијанскиот јазик и користењето на германскиот, полскиот, словачкиот и францускиот, му овозможуваат темелно истражување во архивите и библиотеките во Стенфорд, Њујорк, Торонто, Лондон, Москва, Прага, Виена, Рим, Белград, Софија, Солун, Атина и Скопје, што му дава можност изворно да ги запознае и компетентно да ги третира историските процеси и состојби. Со интерес е покануван за предавања на разни универзитети, за соработка во меѓународни проекти и на разни конгреси и симпозиуми по светот. Објавува многу цитирани истражувања во значајни зборници и угледни научни списанија. Во 2009 година е избран за член на МАНУ, надвор од работниот состав.

## Дела
* *Macedonia and the Macedonians: A History* (2008)
* *Russia and the Balkans: Inter-Balkan Rivalries and Russian Foreign Policy, 1908-1914* (1981)
* *Serbian-Bulgarian Relations, 1903-1914* (1981)
* *Czech Historiography* (Part I и II, 1982)
* *The Macedonians of Aegean Macedonia: A British Officer's Report, 1944* (1991) 
* *The British Foreign Office and Macedonian national Identity, 1919-1941* (1994)
* *Macedonia and Macedonian Nationalism on the Left* (1995)
* *Incompatible Allies: Greek Communism and Macedonian Nationalism in the Civil War in Greece, 1943-1949* (1997)
* *Great Britain and Macedonian Statehood and Unification, 1940-1949* (2000)
* *The Macedonian Question and Instability in the Balkans* (2003)
* *The Disintegration of Yugoslavia, Macedonia's Independence and Stability in the Balkans* (2006)

## Наводи

Категорија:Живи луѓе
Категорија:Македонски историчари
Категорија:Академици на МАНУ
Категорија:Деца бегалци
Категорија:Апсолвенти на Стенфордскиот универзитет
Македонски чистец

**Македонски чистец** (, син. *macedonica*)— месен македонски флористички ендемит од семејството на устоцветни растенија (*Lamiaceae*), кој се развива на варовнички карпи, претежно во клисурите на реките. На просторот и во флората на Македонија се три подвидови на македонски чистец, опишани од познатиот македонски флорист, таксоном и фитоценолог академик Кирил Мицевски: 1) *Чистец, бабунски* () кој се развива на варовничките карпи во клисурата Пешти на реката Бабуна; 2) *Чистец, македонски* () познат само за околината на Мариово и долината на реката Вардар кај Демир Капија и 3) *Чистец, хорватиќев* () познат за клисурите на реките Вардар, Пчиња, Тополка и Бабуна.

## Наводи

Категорија:Чистец
Категорија:Флора на Македонија
Тринаесетаголник

**Тринаесетаголник** – многуаголник со тринаесет темиња и тринаесет страни.

## Правилен тринаесетаголник
Правилниот тринаесетаголник е тринаесетаголник кај кого сите страни се со еднакви должини и сите внатрешни агли се еднакви.

Внатрешните агли на правилен тринаесетаголник имаат по 152° (степени) и 18 минути, а збирот на сите внатрешни агли на кој било тринаесетаголник изнесува 1980°.

Ако основната страна на правилен тринаесетаголник е a\,\!, неговата плоштина се определува со формулата:
P = \frac{13a^2}{4} \mathop{\mathrm{ctg}}\, \frac{\pi}{13} \approx 13{,}1858 a^2.

Плоштината може да се пресмета и со:
P = \frac{13}{2} R^2 \sin \frac{2 \pi}{13} = 13 r^2 \mathop{\mathrm{tg}}\, \frac{\pi}{13}
каде 
R - е полупречник на опишаната кружница, а
r - е полупречник на впишаната кружница.

Периметарот на тринасетаголникот чија страна е со должина a\,\! ќе биде еднаков на 13a\,\!.

### Конструкција
Правилен тринаесетаголник не може да се конструира со шестар и линијар.

## Поврзано
* Многуаголник
* Правилен многуаголник

## Надворешни врски

* Hendecagon.html Тринаесетаголник на Mathworld
* undecagon.html Дефиниција и особини на тринаесетаголник, со интерактивна анимација

Категорија:Многуаголници по број на страни
Категорија:Зборови што ги нема во ТРМЈ
Маскарадер (филм од 1914)

**Маскарадер** (англиски: *The Masquerader*) - американски филм од 1914 година, во режија на Чарли Чаплин, кој е автор и на сценариото и ја игра главната улога, покрај Роско Арбакл (*Roscoe Arbuckle*), Чарлс Мареј (*Charles Murray*) и Честер Конклин (*Chester Conklin*). 
## Содржина
Во оваа кратка комедија, Чарли Чаплин е глумец во едно филмско студио. Најпрвин, тој влегува во гардеробата, каде се обидува да го украде пијалакот од еден друг глумец (го игра Арбакл), но притоа е насамарен. Потоа, тој треба да сними филмска сцена во која треба да му го одземе ножот на човекот кој сака да го убие бебето. Меѓутоа, додека трае снимањето, тој се забавува со убавите глумици и не одговара на повиците на режисерот (го игра Мареј), а потоа му пречи на другиот глумец кој треба да го замени во сцената. Поради тоа, тој е отпуштен од студиото, но подоцна се враќа маскиран како убава глумица на чиј шарм веднаш паѓа режисерот. „Глумицата“ останува сама во гардеробата за да се преслече, а режисерот и другите глумци нестрпливо чекаат пред вратата. Но, кога режисерот влегува внатре, се запрепастува кога го здогледува отпуштениот глумец. Тогаш, глумецот ги задева сите членови на филмската екипа, но бегајќи од нив, тој паѓа во еден бунар. 

## Надворешни врски
The Masquerader (1914) - Charlie Chaplin (HD) - YouTube

## Наводи

Категорија:Американски филмови
Категорија:Филмови од 1914 година 
Категорија:Црно-бели филмови 
Категорија:Неми филмови 
Категорија:Филмови на Чарли Чаплин 
Категорија:Филмови со Чарли Чаплин
Категорија:Филмови со Роско Арбакл 
Категорија:Филмови со Чарлс Мареј 
Категорија:Филмови со Честер Конклин  
Категорија:Филмски комедии
Скудето

**Скудето** е карактеристична значка во облик на штит со боите на италијанското знаме, која се става на дресот на екипата која во претходната сезона го освоила италијанското првенство. Во проширена смисла на зборот "Скудетото" може да значи победа во најсилната италијанска лига или шампионска титула.

Скудетото било воведено во сезоната 1924-1925, кога за првпат оваа значка носена на дресот од страна на играчите на тогашниот првак на Италија Џенова.

Рекордер е екипата на Јувентус со освоени 35 скудета.

Категорија:Фудбалот во Италија
Категорија:Фудбалски награди
Трка околу Норвешка

**Трка околу Норвешка** може да се однесува на следниве трки:

* Постџиро феминин (1983-1993) — женска велосипедска трка
* Трка околу Норвешка (1983-1992) (1983-1992) — машка велосипедска трка
* Трка околу Норвешка (2011) (2011-) — машка велосипедска трка
Трка околу Норвешка (2011)

**Трка околу Норвешка** — годишна етапна велосипедска трка, која се одржува во Норвешка. Се смета за наследник на етапната трка Рингерике ГП, која во периодот 2011-2012 станала еднодневна трка. Започнала во 2011 година како последица на зголемениот интерес за велосипедизам во Норвешка, главно поради добрите резултати на професионалните велосипедисти Тор Хушовд и Едвалд Боасон Хаген. Трката има категорија 2.HC во рамките на Европската турнеја.

## Победници

## Надворешни врски

*   
* 
* 


Категорија:Европска турнеја на UCI
Категорија:Велосипедски трки во Норвешка
Категорија:Трки од Европската турнеја на UCI
Гетинген (округ)

**Гетинген** () — округ (*[[Окрузи во Германија|Landkreis]]*) во сојузната покраина Долна Саксонија, Германија. Се граничи со (од север надесно) округот Нортхајм и со сојузните покраини Тирингија (округ Ајхсфелд) и Хесен (окрузи Вера-Мајснер и Касел).

## Историја

Во 1885 година, пруската влада ги основала окрузите Гетинген, Минден и Дудерштат во рамките на Покраина Хановер. Овие окрузи постоеле 88 години, пред да бидат споени во 1973 година да го создадат денешниот округ Гетинген. Во 2016 година ќе биде реорганизиран со додавање на округот Остероде.

## Географија

Западната половина на окрузите се протега во Везерското Средногорје. Реката Везер го добива своето име близу градот Хан. Минден, каде Фулда се влева во Вера. На исток се наоѓа реката Лајне, која тече низ округот од југ на север.

## Грб

Во горниот дел е хералдичкиот лав на Војводството Брауншвајг-Линебург. Долу е комбинација на грбовите на поранешните окрузи, кои биле припоени во 1973 година за да го создадат денешниот округ: штитот на Минден, сидрото на Гетинген и тркалото на Дудерштат.

## Градови и општини

## Наводи

## Надворешни врски

*  


Категорија:Окрузи во Долна Саксонија
Петнаесетаголник

**Петнаесетаголник** — многуаголник со петнаесет темиња и петнаесет страни.

## Правилен петнаесетаголник
Правилниот петнаесетаголник е петнаесетаголник кај кого сите страни се со еднакви должини и сите внатрешни агли се еднакви.

Внатрешните агли на правилен петнаесетаголник имаат по 156° (степени), а збирот на сите внатрешни агли на кој било петнаесетаголник изнесува 2340°.

Ако основната страна на правилниот петнаесетаголник е со должина a\,\!, неговата површина ќе биде дадена со формулата:

P = \frac{15}{4}a^2 \mathop{\mathrm{ctg}}\, \frac{\pi}{15} = \frac{15a^2}{8} \left(\sqrt{3}+\sqrt{15}+\sqrt{2}\sqrt{5+\sqrt{5}} \right) \approx 17{,}6424 a^2.

Ако R - е полупречник на опишаната кружница, а
r - полупречник на впишаната кружница, тогаш важи:

R = \frac{a}{4} \left(\sqrt{3}+\sqrt{15}+\sqrt{2}\sqrt{5+\sqrt{5}} \right), и 
r = \frac{a}{2} \left(\sqrt{3}+\sqrt{5+2\sqrt{5}} \right).

Периметарот на петнаесетаголник чија страна е со должина  a\,\! е еднаков на 15a\,\!.

### Конструкција
Правилен петнаесетаголник може да се конструира со помош на линијар и шестар. Следнава анимација ја илустрира чекор по чекор  конструкцијата на правилен петнаесетаголник, конструкција која Евклид ја навел во својата четврта книга ‘’Елементи’’.

мини|300п|центар|Анимиран приказ на конструкција на петнаесетаголник со помош на шестар и линијар

## Поврзано
* Многуаголник
* Правилен многуаголник

## Надворешни врски

* Петнаесетаголник на Mathworld
* Конструкција на петнаесетаголник

Категорија:Многуаголници по број на страни
Категорија:Зборови што ги нема во ТРМЈ
Пеце Димитровски

**Пеце Димитровски** ( во Битола -  во ) — македонски ракометар и тренер, еден од основоположниците на ракометната игра и воопшто спортот во Битола.

## Животопис
Целиот живот на Пеце Димитровски е врзан за ракометот, во младоста како ракометар, а подоцна како тренер.
Неговите стапки ги следат син му Златко Димитровски кој долги години настапувал за битолскиот ракометен клуб Пелистер и во Унгарија, како и неговиот внук Иван Димитровски кој настапува за младинската екипа на Вардар.

## Професионална кариера
*РК Работник (Битола) (1957-1964)
*РК Железничар (Ниш) (1964-1966)
*(Велес) (1966-1969)
*РК Пелагонија (Битола) (1969-?)

## Настапи за репрезентацијата на Македонија
Во 1962 и 1968 г. настапува за Ракометната репрезентација на Република Македонија.

## Настапи за репрезентацијата на СФРЈ
Во 1968 година ги брани боите на СФРЈ на средбите со Полска и Демократска Република Германија.

## Наводи

Категорија:Ракометари од Битола
Категорија:Ракометни тренери од Битола
Првенство во фудбал на Италија

**Италијанско првенство во фудбал** — систем на фудбалски лиги кој се меѓусебно поврзани во асоцијација. Првенството се состои од 594 поделби и има 3332 екипи. Тука се натпреваруваат фудбалски клубови од Италија, и еден клуб од Сан Марино. Системот има хиерархиски формат со промоција и испаѓање во различни лиги во различни нивоа, и е оставена можност за искачување на врвот на системот, дури и за најмалиот клуб.

## Структура
Највисоката лига во системот е Серија А, која е управувана од страна на Лега Серија А и е составена од 20 екипи. Следна е Серија Б, која е организирана од страна на Лега Серија Б. И двете од овие лиги покрие целата територија на Италија.

Третото ниво е Лега Про, порано позната како Серија Ц. Таа е воден од страна на Италија Лега Калчо Професионистико; има три групи (секоја по 18 клубови), кои обично се поделени врз основа на локацијата.

Четвртото ниво е Серија Д, лига со девет паралелни групи (во која клубовите се поделени по географска локација), кој е во организација на *Dipartimento Interregionale* на Lega Nazionale Dilettanti. Под овие се наоѓаат пет нивоа; четири од нив, Екеленца, Промоционе, Прима Категорија и Секонда категорија, се организирани од страна на регионалните одбори на Lega Nazionale Dilettanti; и последната, Терца категорија организирана од провинциски комисии.

Сите клубови од Серија А, Серија Б и Лега Про се професионални.

## Надворешни врски
* Map of Italian Football Club Stadia

Категорија:Фудбалот во Италија
Лауренс де Вресе

**Лауренс де Вресе** (; р.  во ) — поранешен белгиски професионален друмски велосипедист, кој професионално возел за периодот 2011-2021.

Де Вресе бил национален друмски првак под 23 години во 2010 година.

## Кариера

Де Вресе започнал како професионален на почетокот на сезоната 2011, возејќи како член на . На Лиеж-Бастон-Лиеж 2012, Де Вресе бил еден од возачите кои биле дисквалификувани од трката како последица на тоа што си скратиле дел од рутата.

Де Вресе го напуштил  на крајот на сезоната 2013 и се приклучил на  за сезоната 2014. Подоцна, во август 2014 година,  објавиле дека Де Вресе потпишал едногодишен договор со екипата за 2015 година. Бил именуван во почетниот состав за Вуелта а Еспања 2017.

## Достигнувања

;2009
: 1. Омлоп Хет Ниувсблад за младинци
: 2. Флеш Ардене
;2010
: 1. 20п Национално друмско првенство под 23 години
: 1. Краен пласман Топкомпетити
: 1. Краен пласман Триптик Ардене
: 1. Зилебеке-Вестутер-Зилебеке
: 2. Омлоп Хет Ниусблад за младинци
: 3. Флеш Ардене
: 4. Краен пласман Тур де Лиеж
::1. Етапа 4
: 4. Сиркут ди Валони
: 5. Хесден Ост-Вландерен
: 7. Светско друмско првенство под 23 години
: 10. ГП Стад Гел
;2011
: 3. ГП Пол Бореманс
: 3. Хесден Ост-Вландерен
: 5. Хале-Ингоигем
: 7. ГП Жосе Дибоа
: 10. Краен пласман Тур де Валони-Пикард
;2012
: 1. 20п Борбен пласман Енеко Тур
: 2. Париз-Тур
: 4. ГП Ванзеле
;2013
: 1. 20п Борбен пласман Трка околу Белгија
: 1. 20п Борбен пласман Енеко Тур
: 6. Краен пласман Тур де л’Еурометропол
: 9. ГП Кантон Аргау
: 9. Бинше-Шиме-Бинше
: 10. Трка околу Келн
: 10. Копа Берноки
;2014
: 3. Гоиксе Пејл
: 8. ГП Џеф Схеренс
;2016
: 8. Краен пласман Трка околу Данска
: 20п Награда за борбеност на етапа 3 Тур Даун Андер

## Наводи

## Надворешни врски

*  
* 
* 
* 

Категорија:Белгиски велосипедисти
Категорија:Родени во 1988 година
Категорија:Живи луѓе
Категорија:Луѓе од Гент
Шеснаесетаголник

**Шеснаесетаголник** — многуаголник со шеснаесет темиња и шеснаесет страни.

## Правилен шеснаесетаголник
Правилниот шеснаесетаголник е шеснаесетаголник кај кого сите страни се со еднакви должини и сите внатрешни агли се еднакви.

Внатрешните агли на правилен шеснаесетаголник имаат по 157° (степени) и 30 ’, а збирот на сите внатрешни агли на кој било шеснаесетаголник изнесува 2520°.

Ако основната страна на правилниот шеснаесетаголник е со должина a\,\!, неговата плоштина ќе биде дадена со формулата:
P = 4a^2 \mathop{\mathrm{ctg}}\, \frac{\pi}{16} = 4a^2 (\sqrt{2}+1)(\sqrt{4-2\sqrt{2}}+1).

Плоштината може да се пресмета и со: 
P = 8 R^2 \sin \frac{\pi}{8} = 16 r^2 \mathop{\mathrm{tg}}\, \frac{\pi}{16}

каде 
R - е полупречник на опишаната кружница, а
r - е полупречник на впишаната кружница.

Периметарот на шеснаесетаголник чија страна е со должина  a\,\! е еднаков на 16a\,\!.

### Конструкција
Правилен шеснаесетаголник може да се конструира со помош на линијар и шестар. 
мини|300п|центар|Анимиран приказ на конструкција на шеснаесетаголник со помош на шестар и линијар

Една од можните конструкции се надоврзува на конструкцијата на осумаголник.  Доволно најпрво да се конструира правилен осумаголник, а потоа и симетрали на четирите соседни страни и во пресекот со кружницата да се добијат осум точки кои со темињата на осумаголникот ќе чинат шеснаесет темиња на правилен шеснаесетаголник.

## Поврзано
* Многуаголник
* Правилен многуаголник

## Надворешни врски

* Шеснаесетаголник на Mathworld

Категорија:Многуаголници по број на страни
Категорија:Зборови што ги нема во ТРМЈ
Седумнаесетаголник

**Седумнаесетаголник** — многуаголник со седумнаесет темиња и седумнаесет страни.

## Правилен седумнаесетаголник
Правилниот седумнаесетаголник е седумнаесетаголник кај кого сите страни се со еднакви должини и сите внатрешни агли се еднакви.

Внатрешните агли на правилен седумнаесетаголник имаат по 158° (степени) и 49 ’ (минути), а збирот на сите внатрешни агли на кој било седумнаесетаголник изнесува 2700°.

Ако основната страна на правилниот седумнаесетаголник е со должина a\,\!, неговата плоштина ќе биде дадена со формулата:
P = \frac{17a^2}{4} \mathop{\mathrm{ctg}}\, \frac{\pi}{17} \approx 22{,}7355 a^2.

Плоштината може да се пресмета и со: 
P = \frac{17}{2} R^2 \sin \frac{2 \pi}{17} = 17 r^2 \mathop{\mathrm{tg}}\, \frac{\pi}{17}

каде 
R - е полупречник на опишаната кружница, а
r - е полупречник на впишаната кружница.

Периметарот на седумнаесетаголник чија страна е со должина  a\,\! е еднаков на 17a\,\!.

### Конструкција
Правилен седумнаесетаголник може да се конструира со помош на линијар и шестар што го докажал Гаус во 1796 година. Според една анегдота, толку бил одушевен од откритието што побарал на надгробната плоча да му се исклепа правилен седумнаесетаголник, но каменорезецот го одбил велејќи дека самата конструкција е комплицирана и дека седумнаесетаголникот нема да се разликува од круг.

Од конструктибилноста на седумнаесетаголникот следува дека тригонометриските функции од аргумент 2π/17 може да се изрази со помош на основните аритметички операции и коренување. Во Гаусовата книга Disquisitiones Arithmeticae (Аритметички истражувања, 1801) може да се најде следнава еднаквост, која овде е запишана со користење на современа нотација:

:\operatorname{cos}{2\pi\over17}=\frac{1}{16} \left(-1 + \sqrt{17} + \sqrt{ 2 \left(17- \sqrt{17} \right)}
+ 2 \sqrt{ 17 + 3 \sqrt{17} - \sqrt{2 \left(17- \sqrt{17} \right)} - 2 \sqrt{2 \left(17+ \sqrt{17} \right)} } \right).

Првата конструкција на седумнаесетаголник која се состои од 64 чекора ја објавил Јоханес Ерхингер неколку години после Гаусовото откритие. На следната слика може да се види анимиран приказ на Ерхингеровата конструкција.

мини|300п|центар|Анимиран приказ на конструкција на седумнаесетаголник со помош на шестар и линијар

## Поврзано
* Многуаголник
* Правилен многуаголник

## Надворешни врски

* Седумнаесетаголник на Mathworld

Категорија:Многуаголници по број на страни
Категорија:Зборови што ги нема во ТРМЈ
Категорија:Планиметрија
Паломар 12

**Паломар 12** — збиено ѕвездено јато во соѕвездието Јарец кое припаѓа на ореолот на Млечниот Пат.

Јатото првпат е откриено во пописот на Националното географско друштво врз основа на снимките во Паломарската опсерваторија, во авторство на Роберт Џорџ Харингтон  и Фриц Цвики,. Иако го завеле како збиено јато, Цвики сметал дека се работи за блиска џуџеста галаксија од Месната Група. Ова е релативно младо јато, за околу 30% помладо од највеќето збиени јата на Млечниот Пат. Јатото е бодато со метал, и има металичност од . Има просечна сјајносна распределеност од .

Изучувајќи го сопственото движење, во 2000 г. е претпоставено дека јатото е преземено од џуџестата галаксија Стрелец пред околу 1,7&nbsp;милијарди години.  Денес се смета за член на таа џуџеста галаксија (Cohen 2004, Sbordone et al. 2006), а неговата старост се проценува на 6,5&nbsp;милијарди години.

## Наводи

## Надворешни врски
* Податоци за Паломар 12 на базата SIMBAD 

Категорија:Збиени ѕвездени јата
Категорија:Јарец (соѕвездие)
?
Категорија:Месна Група
Категорија:ESO-објекти
Црква „Вознесение Христово“ - Долнени

**Вознесение Христово**  — главна селска црква во селото Долнени. Сместена е во северниот дел од селото.

## Историја
Црквата била изградена и зографисана во 1857 година во време на пелагонискиот митрополит Бенедикт Византиски.

## Архитектура
Градбата на црквата е еднокорабна, со правоаголна основа и петострана апсида на источната страна. На секоја страна од апсидата има по една слепа ниша. Влезот на храмот се наоѓа на јужната страна и над него има ниша со фреска во лоша состојба. Објектот е изграден од варовник и е покриен со кров од ќерамиди. Внатрешноста на црквата е живописана, а фрескописот е дело на браќата Димитриј, Ефтим и Ѓорѓи Андонови од Гари.

Дворот на црквата од јужната страна е ограден со метална ограда, а храмот дополнително е ограде од помошен објект на јужната и западната страна, додека на источната страна има бетонска ограда. На јужната страна од помошниот објект се наоѓа влезната прота која води до потесниот двор пред црквата и над неа се издига камбанаријата. Таа е со квадратна основа и се состои од два дела, така што на секоја страна во горниот дел има по една монофора. Во потесниот двор на црквата, во близина на јужната страна има два гробни споменика.

## Галерија

Податотека:Црква „Вознесение Христово“ - Долнени 2.jpg|Влезната порта од дворот со камбанаријата
Податотека:Црква „Вознесение Христово“ - Долнени 3.jpg|Влезната порта од дворот на црквата
Податотека:Црква „Вознесение Христово“ - Долнени 6.jpg|Јужната страна
Податотека:Црква „Вознесение Христово“ - Долнени 7.jpg|Влезната врата
Податотека:Црква „Вознесение Христово“ - Долнени 4.jpg|Источната страна
Податотека:Црква „Вознесение Христово“ - Долнени 5.jpg|Апсидата
Податотека:Црква „Вознесение Христово“ - Долнени 9.jpg|Помошниот објект
Податотека:Voznesenie Hristovo- Dolneni natpis.jpg|Ктироскиот натпис во црквата
Податотека:Црква „Вознесение Христово“ - Долнени 8.jpg|Ктиторска плоча на камбанаријата
Податотека:Voznesenie Hristovo- Dolneni freska.jpg|Внатрешноста на црквата


## Поврзано
* Црква „Св. Троица“ - Долнени
* Долнени
* Преспанско-пелагониска епархија
* Прилепско архијерејско намесништво
* Долненско-секиречка парохија

## Наводи

## Надворешни врски
* 

Категорија:Долнени
Долнени
Категорија:Дела на Дебарската школа
Сен Брие

**Сен Брие** (,  — град и општина во департманот Арморски Брегови, во Бретања, на северозапад од Франција.

## Историја
Сен Брие го добил името по велшкиот калуѓер Бриок кој извршил покрстување на населението во областа во VI век. Пред Француската револуција една од деветте традиционални епархии на Бретања го добила името по Сен Брие.

## Географија

Градот излегува на протокот Ламанш во заливот Сен Брие. Две реки течат низ Сен Брие.

Други градови во департманот Арморски Брегови се Генган, Динан и Лањон.

Во 2009 година голема количина на морска марулка, вид алга, се појавила на многу плажи во Бретања и кога изгнила ширела опасно ниво на сулфурводород. Заради тоа умреле коњ, неколку кучиња како и општински возач на камион кој се онесвестил и умрел. Плажата во Сен Брие претрпела тешко оштетување и морала да се затвори.

## Демографија
Во 2008 година градот имал 45.879 жители.

## Бретонски јазик
Во 2008 година, 3,98% од децата во основно училиште посетувале двојазична настава.

## Сообраќај
мини|десно|220px|Железничката станица Сен Брие

Железничката станица во Сен Брие е на пругата Париз-Брест која ја поврзува со станицата Париз-Монпарнас. Со возовите со голема брзина (TGV, train à grande vitesse) патувањето до Париз трае околу 3 часа.

## Наводи

## Надворешни врски
* Портал на општината  

Категорија:Градови во Франција
Категорија:Општини на Арморските Брегови
Стихар

мини|десно|Руски стихар
**Стихар** () — дел од богослужбената одежда што го носат сите членови или степени на православното свештенство во два облици: еден за чтеците, певците, подѓаконите и ѓаконите, и друг за презвитерите и епископите. Стихарите ги носат и момчињата кога учествуваат во некои православни обреди (на пр. погреби, литии).
Стихарот е одежда слична на грчкиот хитон или римската туника кој го прекрива целото тело, од главата до петиците.

## Историја
Стихарот е произлезен од античкиот хитон и бил прифатен од сите стари христијански заедници. На почетокот бил изработуван од лен и во бела боја, што одговарало на бојата на алиштата на ангелите. Подоцна, за време на Источното Римско Царство, бојата се усогласува на литургиските пригоди и се изработува од богати ткаенини.

## Подѓакони и ѓакони
Кај ѓаконите, подѓаконите, чтеците и певците стихарот е главна одежда. Го облекуваат над расото, тој е долг и прав, со широки ракави, понекогаш долу е странично отворен и се затвора со копчиња или со ленти. Вообичаено на грбот, меѓу рамената, извезен е крст. Бојата на ткаенината се избира во зависност од литургиите.

## Презвитери и епископи
Стихарот на презвитерите и епископите е различен затоа што во голема мера тој е покриен со литургиска облека. Овој стихар се изработува од полесна ткаенина, како лен, сатен или свила, и вообичаено е во бела боја, но не секогаш. Белата боја симболизира чистота која се бара од свештенослужителот. Ако одеждата е црвена, тогаш го означува Христовото страдање. Ракавите не се широки како кај оние на ѓаконите, и се затвораат кај шаките.

## Литургиска употреба
Ѓаконите, подѓаконите и другите лица од ѓаконскиот степен, задолжително го носат стихарот за време на сите служби. Сепак се шири обичај за време на малите церемонии истиот да не се облекува.
Презвитерите и епископите облекуваат стихар само за божјите литургии.
Ѓаконот пред да го облечи стихарот му го излага на свештеникот за овој да го благослови. Презвитерите и епископите самите си ги благословуваат стихарите пред да ги облечат.

## Поврзано

*Хитон
*Туника

## Наводи

## Надворешни врски
* Одежди

Категорија:Православие
Категорија:Свештена одежда
Категорија:Грцизми
Светско првенство во друмски велосипедизам 2015

**Светско првенство во друмски велосипедизам 2015** — 82. издание на светското првенство кое се одржувало во градот Ричмонд, САД, од 19 до 27 септември 2015 година.

Првенството се состоело од 12 настани за сениори, јуниори и до 23 години, меѓу кои една друмска трка, екипни хронометри, како и по еден поединечен хронометар за мажи и жени, како и друмски трки и поединечни хронометри за возачите до 23 години, јуниорите и јуниорките.

САД биле домаќини првпат по триесет години, по она одржано во Колорадо Спрингс во 1986 година.

Петер Саган ја освоил друмската трка за мажи, а Лизи Армитстед ја освоила друмската трка за жени.

## Кандидатури

мини|Посетителите на искачувањето „Либи Хил“
мини|Доброволец помага за време на настанот

До истекот на рокот, 20 февруари 2011 година, UCI добил три пријави за организирање на првенството:

* **[[Ричмонд (Вирџинија)|Ричмонд]], [[Вирџинија]], **
** Ричмонд ја објавил својата кандидатури на официјална конференција за печатот на 21 декември 2010 година.
* **** 
** Во текот на Трката околу Оман 2011, организаторот на трката Еди Меркс потврдил дека арапската држава е заинтересирана за организирање на Светското првенство 2015. Ја понудил својата поддршка, а медиумските извештаи објавиле дека би бил клучна улога во организацијата на настанот.
* **[[Квебек (град)|Квебек]], [[Квебек]], **
** Квебек се кандидирал за ова првенство откако бил охрабрен од Пет Мекид, претседател на UCI. Квебек бил единствениот канадски град кој се пријавил на повикот од канадската федерација до 7 ноември 2010 година. Во 2011 година, Квебек се повлекол, наведувајќи ги високите трошоци за одржување на настанот (20 милиони долари).

на 21 септември 2011 година, Ричмонд бил избран како домаќин на првенството.

## Земји

791 претставник од 76 национални федерации и 40 пријавени екипи (вклучувајќи други возачи) биле пријавени за првенството. Двајцата возачи од Доминиканската Република кои требало да настапат во хронометарот за мажи не учествувале. Исто така, возачите од Сирија и Уганда пријавени за првенството не учествувале.

## Распоред

Сите настани започнале и завршиле во Ричмонд. Времето е според источниот часовен појас (UTC-4).

## Резултати
### Сениорски трки

### Под 23 години

### Јуниорски трки

## Освојувачи на медали

мини|Надувана виножито-маичка во текот на првенството

## Наводи

## Надворешни врски

* 
* Резултати, почетен поредок, настапи на страницата на UCI
* Почетен поредок и резултати  на страницата на *[[Tissot Timing]]*

Категорија:Светски првенства во друмски велосипедизам
Категорија:2015 во друмскиот велосипедизам
Категорија:САД во 2015 година
Категорија:Друмскиот велосипедизам во 2015 година
Македонски претседателски избори (1994)

**Македонски претседателски избори (1994)** — први претседателски избори во Република Македонија, кои биле одржани на 16 октомври 1994, истовремено со Парламентарните избори. На изборите учествувале два кандидати, а победил Киро Глигоров, кандидат на коалицијата предводена од СДСМ, во првиот круг.

## Резултати

1994
Категорија:Македонија во 1994 година
Категорија:Избори во Европа во 1994
Јазирци

**Јазирци** — историско село, сместено високо на планинскиот масив на Скопска Црна Гора. Селото Јазирци се наоѓало на планината Скопска Црна Гора северно и над селата Раштак, Љуботен и Љубанци. Денес низ месноста тече Јазирска Река, а атарот е поделен меѓу Радишани и Љуботен во денешна Општина Бутел.

## Историја

Во пишаните историски документи за селото Јазирци се среќава запис во турските пописни дефтери од XV век, односно од опширниот пописен дефтер бр. 12 за Скопскиот вилает од 1452/53 година, каде за селото *Јазирце* е запишано дека во него живееле со 34 христијански македонски семејства кои произведувале пченица, јачмен, овес, ’рж, просо, граор, бостан, лен, овошје, одгледувале лозја, чувале свињи и пчели и работела една воденица и овошен расадник за што се остварувал севкупен обрт од приходи и давачки од 5473 акчиња. Подоцна во XIV век во пописните дефтери од 1544 година Јазирци имало 65 македонски христијански семејства, а во 1568 година биле регистрирани 71 христијански семејства

Во  век, селото е дел од нахијата *Чаирско Поле* (Блатија) во Скопската каза во Отоманското Царство. Според опширните османлиски дефтери за населението на Скопската Каза од 1832/33 година, селото било заведено под името *Јазвиреце* и имало мешано христијанско и муслиманско население, каде имало 7 христијански и 5 муслимански домаќинства. На овој попис биле забележани 25 мажи христијани, со 1 новороденче и 18 мажи муслимани со 1 новороденче. Се проценува дека селото во тој период имало 98 жители.

Стефан Верковиќ во 1857 го бележи со 248 жители.

Иако низ историјата селото било македонско, во поновиот период во него се населиле Албанци на кои тоа им станало главно упориште од каде вршеле многу грабежи и насилства над остантите села, особено на Раштак, заради што самото село Јазирци било уништено во 1912 г. за време на Балканските војни.

Кон крајот на XIX век селото ѝ припаѓало на Скопската каза. Според статистиката на Васил К’нчов („Македонија. Етнографија и статистика“) кон 1900 г. во селото веќе живееле 145 Арнаути муслимани.

Иако веќе било уништено, на етничката карта од 1927 г. Леонард Шулце Јена го покажува Јазирце (Jazirce) како албанско село. Истото го потврдува и Афанасиј Селишчев во 1929 г.

## Поврзано
* Радишани
* Љуботен

## Културно-историска оставнина
* Јазирци — осамен наод од римското време. Во непосредната близина на селото, во 1957 година е откриена надгробна стела со латински натпис. Се чува во лапидариумот на Музејот на Македонија во Скопје

## Наводи

## Надворешни врски
Локални избори во Македонија (2009)

**Локални избори во Македонија во 2009 година** — избори кои се оддржале на 22 март 2009 со цел избирање на советници и градоначалници во 84 општини во Република Македонија. Во исто време биле одржани и претседателските избори. Вкупно биле поднесени 364 листи за градоначалници и 702 листи за советници. На нив имало 13.709 кандидати за 1.391 советничко место.

## Резултати за градоначалници по општина

### Советнички места

## Реакции по изборите

## Наводи

## Надворешни врски
*[ Локални избори во Република Македонија 2009: Број на Градоначалници по партии (со вкупно гласови) - без Долнени, [Државна изборна комисија на Македонија|ДИК]]
*[ Список на Градоначалници по општини - без Долнени, [Државна изборна комисија на Македонија|ДИК]]

2009
Категорија:Македонија во 2009 година
Список на градоначалници на Општина Струмица

мини|десно|280п|Градското собрание — зградата на општина Струмица, во неа е сместена канцеларијата на градоначалникот
**Градоначалник на Општина Струмица** — највисокото тело заедно со Советот на Општина Струмица кое ја застапува и претставува општината. Градоначалникот се избира на секои четири години на непосредни и слободни избори. Актуелен градоначалник е Петар Јанков од ВМРО-ДПМНЕ кој ја презел функцијата на 27 октомври 2025 година. Првиот градоначалник во независна Република Македонија бил Костадин Манолев. Канцеларијата на градоначалникот е во Зградата на општина Струмица.

## Отоманско Царство (1395 – 1912)

## Царство Бугарија (1912 – 1919)

## Кралство Југославија (1918 – 1941)

## Царство Бугарија (1941 – 1944)

## СФРЈ (1944-1991)

Функцијата била позната како Претседтел на Народноослободителен одбор, Претседател на Собранието и Градоначалник на Струмица.

## Република Македонија (1991-)

*1* *вршител на должност*

## Наводи

## Надворешни врски
* Градоначалник на општина Струмица 

Категорија:Градоначалници на Општина Струмица
Категорија:Луѓе од Струмица